
Papur Adfyfyrio Elisa
Wrth adfyfyrio ar y broses wrth baratoi trafodaeth grŵp sylweddolais fod gweithio mewn grŵp yn medru bod yn anodd ar adegau, yn enwedig wrth ddisgwyl i bawb wneud eu rhan, cyfrannu’n effeithiol at y drafodaeth a chymryd eu rolau yn ddifrifol er lles y plentyn. Mae hynny yn sicr yr un mor berthnasol wrth weithio mewn sefyllfa aml-asiantaethol wrth ymdrin a mater o ddiogelu plant. Yn fy ngrŵp i,  roedd rheolwr meithrinfa Dechrau’n Deg, gweithiwr cymdeithasol, ymwelydd iechyd Dechrau’n Deg, meddyg y teulu a’r heddlu. 

Fy rôl i yn y drafodaeth oedd rheolwr meithrinfa Dechrau’n Deg. Rheolwr meithrinfa ‘Dechrau’n deg’ oedd wedi gwneud yr atgyfeiriad o ganlyniad i bryderon gweithiwr allweddol Tomos oherwydd fod ei ymddygiad wedi newid yn sylweddol dros gyfnod o fis. Roedd gweithiwr allweddol yn y feithrinfa yn pryderi am les a diogelwch Tomos ac wedi bod yn cadw cofnod o’r hyn roedd wedi sylwi arno o ganlyniad. Wrth ddarllen polisi ‘Diolgelu Plant’ Ysgol Parcyrhun (2019) dysgais taw rôl yr Uwch Swyddog Dynodedig roeddwn i yn ei chwarae. Fel Uwch Swyddog Dynodedig, dysgais taw fi oedd yn bennaf gyfrifol am reoli materion ac achosion amddiffyn plant o fewn y feithrinfa. Dysgais, fel Uwch Swyddog y dylwn wybod sut i adnabod a nodi arwyddion o gam-drin ac esgeulustod, a gwybod pryd y buasai’n briodol i wneud atgyfeiriad at yr asiantaethau ymchwilio perthnasol. Dysgais hefyd fod y rôl hynod gyfifol yma yn cynnwys darparu cyngor a chefnogaeth i staff eraill, gan wneud atgyfeiriadau at asiantaethau eraill a gweithio gyda nhw mewn modd oedd yn sensitif i sefyllfa Tomos. Nid fy rôl i, fel  yr Uwch Swyddog Dynodedig oedd ymchwilio i’r honiadau, ond yn dilyn arsylwadau’r gweithiwr cyswllt, roedd rhaid i mi gysylltu gyda’r asiantaethau perthnasol am bob mater amddiffyn plant yn y sefydliad, gan gynnwys ymrwymo adnoddau i faterion amddiffyn plant a chyfarwyddo staff eraill. Sylweddolais efallai mai cyfrifoldeb y swyddog lles addysg neu staff cymorth eraill oedd delio ag achosion unigol mewn sefydliadau. Ond mae’n bwysig bod uwch-aelod o staff yn ysgwyddo’r cyfrifoldeb am y gwaith hwn.

Dylai'r Uwch Swyddog Dynodedig weithredu fel pwynt cyswllt a ffynhonnell o gefnogaeth, cyngor ac arbenigedd o fewn meithrinfa ‘Dechrau’n Deg’ wrth benderfynu a ddylid gwneud atgyfeiriad, trwy gysylltu ag asiantaethau perthnasol. Dysgais hefyd, fel Uwch Swyddog mai fi oedd yn gyfrifol am wneud atgyfeiriadau ynglŷn â honiadau o gam-drin at yr asiantaethau ymchwilio perthnasol.

Yn arbennig, dysgais taw fy nghyfrifoldeb oedd cadw cofnodion ysgrifenedig  manwl, cywir a diogel o blant lle ceir pryderon am ddiogelu. Yn arbennig, dysgais fod y cofnodion hyn yn gyfrinachol a dylid eu cadw ar wahân i gofnodion Tomos. Dysgais y dylai’r cofnodion gynnwys cronoleg o bryderon, atgyfeiriadau, cyfarfodydd, galwadau ffôn a negeseuon e-bost ynghylch pryderon am Tomos ac y defnyddir y wybodaeth yma er lles a diogelwch Tomos wrth drafod gydag asiantaethu gwahanol.

Dysgais mae'r Uwch Swyddog Dynodedig sydd yn gyfrifol am sicrhau bod rhieni neu ofalwyr yn gweld copïau o bolisi amddiffyn plant y feithrinfa. Mae hyn yn osgoi'r posibilrwydd o wrthdaro yn ddiweddarach trwy eu rhybuddio am rôl y sefydliad a'r ffaith y gellir gwneud atgyfeiriadau. Sylweddolais y dylid cynnwys gwybodaeth am hyn mewn cyfarfodydd sefydlu ar gyfer rhieni newydd, yn prosbectws y feithrinfa ac ar ein gwefan.
Wrth i mi wneud yr atgyfeiriad roeddwn yn cysylltu gyda CWMPAS | CYSUR | Mid and West Wales Safeguarding Children and Adults Boards (2016) ac hefyd roeddwn i wedi defnyddio Carmarthenshire Family Information Service. (2019) er mwyn cael cyngor ynglŷn ag unrhyw bryderon ynghylch plentyn sydd mewn perygl o gael niwed. Felly, fel Uwch Swyddog Dynodedig, er ei fod yn swydd gyfrifol, fod modd derbyn cyngor trwy gysylltu a’r Tim Atgyfeirio Canolog yn Sir Gaerfyrddin. Wrth orfod gwneud penderfyniadau, a allai o bosib newid bywyd unigolyn, roedd yn gysur gwybod fod yna unigolion profiadol wrth law y buaswn yn medru trafod gyda nhw a derbyn eu cyngor.

Gan fod gan Tomos chwaer iau, sef Erin sydd yn un mlwydd oed, ehangwyd ar fy nghwybodaeth o’r sefyllfa fod gan y gweithiwr cymdeithasol, oedd yn un o’r asiantaethau a gynrychiolwyd yn ein trafodaeth, gyfrifoldeb i weithio gyda’r teulu i wella pethau i’r plant sydd yn byw o fewn y tŷ. Mae Deddf Plant 1989 yn cyd-fynd ag hyn drwy nodi bod angen gweithio’n galed i gadw plant fel Tomos ac Erin o fewn y teulu a dylid gweithio’n galed fel gwasanaethau cyymdeithasol er mwyn cyflwni hyn.
Yn y broses o gefnogi mam Tomos ac Erin, er ei bod wedi bod yn cymryd sylweddau, roedd cynllun ammddiffyn plant wedi cael ei osod o dan ddeddf plant 1989. O dan adran 47 o’r ddeddf yma, roedd mam Tomos ac Erin yn gymwys i dderbyn cefnogaeth er lles ei phlant. Dysgais fod yna asiantaethau wrth law er mwyn helpu’r fam a’i chefnogi wrth iddi gadw rhag cymryd unrhyw sylweddau.
Fel rhan o’r broses, dysgais hefyd fod gan gweithiwr cymdeithasol Tomos, rôl bwysig wrth gynnig gofal plant iddo ym meithrinfa ‘Dechrau’n Deg’ fel rhan o’r strwythur sydd yn cynnal a chefnogi teuluoedd sydd mewn angen.
Roedd hi’n ddiddorol sylwi a deall fod gan Tomos hawliau ac y  dylid gwrando ar ei lais a’i farn ar bob adeg os oess hyn yn bosib. Dysgais fod Llywodraeth Cymru yn yn rhoi pwysigrwydd i Gonfensiwn Cenhedloedd Unedig ar Hawliau’r Plentyn (CCUHP). Dysgais fod y llywodraeth wedi gwneud hyn yn gyfraith- sef Rights of Children and Young Persons Measure. Mae Sally Holland, sef Comisiynydd Plant Cymru yn rhoi pwyslais ar hawliau plant ac hynny o beth, rhoir pwyslais ar erthygl 12, yn enwedig gan fod Tomos yn dair mlwydd ped a’i fod yn medru siarad am yr hyn sydd yn digwydd yn ei gartref.
Yn y broses o gefnogi Tomos ac Erin, gwellodd fy ymwybyddiaeth fod Canllawiau Amddiffyn Plant Cymru Gyfan (2008) yn dweud nad oes rhaid i bob plentyn sydd o dan ymchwiliad gael archwiliad meddygol, ond os yw Tomos ac Erin mewn perygl o esgeulustod neu fod ganddynt anafiadau yna dylai’r ddau gael archwiliad meddygol.
Fel rhan o’r broses wrth ehangu fy ngwybodaeth, dysgais ei bod yn bwysig monitro’r fam, Tomos ac Erin yn barhaus a chofnodi unrhyw materion a oedd yn o bryder. Dysgais y gallai’r teulu dderbyn cefnogaeth gan ‘Parents Under Pressure’ (NSPCC, 2019) sydd yn wasanaeth a oedd wedi cael ei atgyfeirio gan y meddyg. Mae’r gwasnaeth yma yn helpu y teulu drwy rhoi cefnogaeth i’r fam i’w helpu hi ddatblygu ei sgiliau fel rhiant a mam dda ac hefyd yn fodd i helpu y teulu gael gwell perthynas gyda’i gilydd.
Dysgais hefyd fod y teulu yn medru derbyn cefnogaeth gan gwasanaeth ADFAM (Action on Addiction) sef gwasanaeth sydd yn helpu’r fam (sydd yn gaeth i sylweddau) a’u theulu ymdopi gyda’r emosiynau o ganlyniad i broblemau wrth gamddefnyddio sylweddau.
Yn y broses o gefnogi Tomos wrth iddo dyfu, dysgais y byddai’r meddyg yn medru rhannu gwybodaeth iddo am wasanaeth ‘Childline’, er mwyn i Tomos deimlo sicrwydd fod yna rywun y gallai ef siarad gyda, a thrafod unrhyw broblemau sydd ganddo yn y dyfodol.
Deallais, wrth roi y cymorth sydd eu angen ar Tomos ac Erin byddai’r meddyg yn gwneud yn siwr eu bod yn dilyn y CCUHP trwy ddilyn gwahanol erthyglau. Yr erthygl oedd yn benodol i’r meddyg oedd erthygl 24, sef gwneud yn siwr bod Tomos ac Erin yn cael mynediad i driniaeth feddygol ac hefyd yn gwneud yn siwr y rhoir pwyslais ar eu lles.
Yn y broses o ddysgu am Erin- cynyddodd fy ymwybyddiaeth am rôl yr ymchwelydd iechyd. Gan gyfeirio at rhaglen graidd ymchwelydd iechyd ‘Dechrau’n Deg’, gan fod datblygiad Erin yn arafach na phlant ei hoedran, wrth adnabod hyn roedd gan yr ymwelydd iechyd yr hawl i awgrymu i’r fam y dylid danfon Erin i’r feithrinfa gyda Tomos er mwyn helpu ei datblygiad. Wrth edrych ar hyn yn ôl y CCUHP gan gyfeirio at erthygl 28, mae gan Erin yr hawl i addysg. Serch hynny, dysgais y dylai’r fam hefyd gael amser rhydd i fod adref, ac amser i ymlacio ac i feddwl sut i wella ei haddysg ar gyfer dyfodol y teulu gyfan.

Dysgais, yn ôl dogfen “Every Child Matters,” fod gan Tomos ac Erin yr hawl i gefnogaeth ychwanegol gan eu bod ym meithrinfa Dechrau’n Deg.

Fodd bynnag, nid yw’r fam yn dilyn Deddf Safonau Gofal gan fod tŷ Tomos ac Erin yn anniben – roedd y peiriant golchi wedi torri, ac roedd hyn wedi cael effaith ar ofal a glendid y ddau blentyn. Mewn sefyllfa o’r fath, credaf y dylai fod yna wasanaeth neu gefnogaeth y gellid troi atynt er mwyn sicrhau glendid y ddau.

Wrth ymchwilio, cynyddodd fy ymwybyddiaeth ynglŷn â’r gwasanaeth y mae Tîm o Amgylch y Teulu (TAF) yn medru darparu. Mae’n wasanaeth ac yn ffordd o ddod â phobol ynghyd sy’n gallu helpu teuluoedd a gwneud gwahaniaeth go iawn iddyn nhw. Mae Tîm o Amgylch y Teulu yn medru gweithio gyda’r teulu er mwyn sicrhau eu bod yn cael y cymorth a’r gefnogaeth angenrheidiol.
Dysgais taw nid Gwasnaeth Statudol yw Tîm o Amgylch y Teulu, sy’n golygu na fydd y teulu yn gorfod gweithio gyda Geithiwr Cymdeithasol. Does dim rhaid i’r teulu weithio gyda’r Tîm o Amgylch y Teulu a gallant newid eu meddwl unrhyw adeg a pheidio derbyn rhagor o gefnogaeth. Gallai’r gwasnaeth ddarparu cymorth a chefnogaeth ynglŷn â phob math o faterion megis pryderon ynghylch addysg, yr ysgol, ymddygiad a phryderon ynghylch iechyd. Gwasanaeth Gwybodaeth i Deuluoedd Sir Gaerfyrddin (2019).
Wrth baratoi’r cyflwyniad, dysgais hefyd am rôl yr heddlu- Roedd tystiolaeth yr heddlu hefyd yn bwysig er mwyn sicrhau diogelwch a lles Tomos ac Erin.

Dysgais felly wrth symud ymlaen, bod angen i’r heddlu gysylltu gyda ACRO Criminal Record Office, er mwyn darganfod gwybodaeth gefndirol am y dyn diethr oedd yn byw gyda mam Tomos ac Erin. Byddai hawl a dyletswydd i’r heddlu wneud hyn er mwyn cefnogi Deddf Amddiffyn Plant 1999, i sicrhau nad oedd unrhyw niwed yn dod i’r plant o ganlyniad i newidiadau yn eu amgylchedd. Yn ogystal, roedd hi’n ddyletswydd ar yr heddlu sicrhau nad oedd dim cofnod troseddol gyda’r dyn. 

Pe buasai angen i mi fel rheolwr meithrinfa wneud atgyfeiriad eto,  buaswn yn dilyn gweithdrefnau fel y’u gosodir ym mholisi Diogelu y feithrinfa a chysylltu gyda Swyddog Diogelu Plant yr ALI sef Heledd Williams a’r Tîm Atgyfeirio Canolog. Fel arweinydd y feithrinfa buasai’n rhaid i fi lenwi ffurflen atgyfeiriad gan CYSUR. Wrth wneud ymchwil edrychais  ar wahanol bolisiau wrth ddefnyddio Deddf Plant 2004, Canllawiau Amddiffyn Plant 2008, Keeping Learners Safe (Llywodraeth Cymru, 2015) er mwyn cael yr holl wybodaeth angenrheidiol. 

Trwy ddilyn y prosesau, ac ymgymryd â’r dasg grŵp yma, cynddodd fy ymwybyddiaeth o ran fy nghyfrifoldeb fel Uwch Swyddog Dynodedig ac roedd hyn yn dda ac yn wybodaeth y byddaf yn gallu ei ddefnyddio pan fydda i mewn swydd.  Roedd gwneud y dasg hefyd wedi bod yn fodd i mi ystyried y broses, a chael teimlo sut y buasai pe buasai’n rhaid i mi wneud atgtyfeiriad yn go iawn. Sylweddolais hefyd difrifoldeb y broses wrth ddiogelu plant a bod gan bawb, yn y feithrinfa ac hefyd yr holl asiantaethau gyfrifoldeb dros ddiogelwch a lles y plant hynny sydd yn agored i niwed. 

Gwelais hi’n heriol orfod trafod gydag eraill fel rhan o’r broses. Er hyn, sylweddolais, er mwyn cael y gefnogaeth gorau i Tomos ac Erin, y byddai’n rhaid i mi drafod gyda nifer o asiantaethau.  Sylweddolais hefyd, wrth ddilyn y prosesau a’r gweithdrefnau cywir, a gwybod fod y Tim Atgyfeirio Canolog yn rhoi cefnogaeth pe byddai angen gwneud atgyfeiriad yn go iawn, fod gennyf fan i droi ato er mwyn cael cyngor.

Agwedd arall welais i oedd yn heriol wrth baratoi’r drafodaeth oedd pan roeddwn wedi ceisio esbonio i’r grwp fod y drafodaeth i fod i lifo fel pe baem mewn cyfarfod yn go iawn. Er hyn, doedd e ddim. Roedd rhai wedi ymchwilio eu rolau ei hunan ac yna wedi ysgriennu rhannau ei hunain yn gwbl annibynnol- doedd pawb yn y grwp ddim wedi cyd- weithio wrth baratoi’r cyfanwaith. 

